Publication: Magyar Közlöny
Issue: MK-1999-20 (Year: 1999, Number: 20)
Era: 1990-2004
Section: szóló 1996. évi LIII. törvény 64. § (2) bekezdésében meghatározott állami közfeladatok ellátásának biztosítása érdekében.
Paragraph Index: 274

4. A közalapítvány kezelője, képviselete és szervezete 4.1. A közalapítvány vagyonának kezelője a 10 tagú kuratórium. 4.2. A kuratórium elnöke: dr. Halász Béla egyetemi tanár tagjai: dr. Láng István c. egyetemi tanár dr. Bor Zsolt egyetemi tanár dr. Stefanovits Pál egyetemi tanár dr. Vékás Lajos egyetemi tanár az Egészségügyi Minisztérium képviselője: dr. Oberfrank Ferenc az Oktatási Minisztérium képviselője: dr. Kroó Norbert a Gazdasági Minisztérium képviselője: Dányi István a Földművelésügyi és Vidékfejlesztési Minisztérium képviselője: dr. Merkei Attila a Környezetvédelmi Minisztérium képviselője: dr. Borbély János KÖZLEMÉNYEK, HIRDETMÉNYEK V. rész 1999/20. szám 4.3. A kuratórium tagjait, — beleértve az elnököt is — négy évi időtartamra a Magyar Tudományos Akadémia elnökének javaslatára a miniszterelnök írásban kéri fel. Az elnök és a tagok ismételten is megbízhatók. 4.3.1. A kuratórium nem köztisztviselői megbízatású tagja nem lehet egyidejűleg más állami, illetve közalapítványi tudománytámogató döntéshozó testületnek (az OTKA-bizottságnak, az MKM kutatás-fejlesztési kuratóriumának, az OMFB tanácsának, az AKP tanácsának, az OKTK kuratóriumának stb.) tagja. A kuratórium elnökéül nem jelölhető ki köztisztviselő. 4.3.2. Nem lehet a közalapítvány vezető tisztségviselője az a személy, aki olyan közhasznú szervezetnél töltött be — annak megszűntét megelőző két évben legalább egy évig — vezető tisztséget, amely az adózás rendjéről szóló törvény szerinti köztartozásait nem egyenlítette ki. 4.3.3. A kuratórium tagja, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. 4.3.4. A kuratóriumi tisztség vagy tagság és a felügyelő bizottsági tagság megszűnik a megbízási idő lejártával, a köztisztviselői delegáció megszűnésével, összeférhetetlenségi helyzet kialakulásával, a tisztségviselő vagy tag halálával, lemondással, a közalapítvány megszűnésével. 4.4. A közalapítványt a kuratórium elnöke képviseli. E képviseleti jogát tartós akadályoztatás esetén — a minisztériumok képviselőit kivéve — a kuratórium más tagjára átruházhatja. 4.5. A kuratórium döntéseinek előkészítését a szakkuratóriumok végzik, és szervezik a 3.3. pont szerinti stratégiai programok pályáztatását. A szakkuratóriumok a pályázatok elbírálásához külső szakértőket is igénybe vehetnek. A pályázati felhívásokat a szakkuratóriumok az Akadémiai Értesítőben teszik közzé. A pályázati felhívás nem tartalmazhat olyan feltételeket, amelyekből — az eset összes körülményeinek mérlegelésével — megállapítható, hogy a pályázatnak előre meghatározott nyertese van, az ilyen színlelt pályázat a cél szerinti juttatás alapjául nem szolgálhat. 4.6. A szakkuratóriumok munkáját a kuratórium fogja össze. A kuratórium és a szakkuratóriumok működési rendjét, részletes szervezetét a közalapítvány szervezeti és működési szabályzatában kell meghatározni. A közalapítvány alapításakor az alábbi szakkuratóriumok kerülnek felállításra: Bolyai Farkas szakkuratórium, Darányi Ignác szakkuratórium, Oláh György szakkuratórium, Ránki György szakkuratórium, Szentágothai János szakkuratórium, Kvassay Jenő szakkuratórium. A szervezeti és működési szabályzatban a kuratórium további szakkuratóriumok felállításáról is dönthet, és meghatározza a szakkuratóriumok feladatmegosztását. 4.7. A közalapítváy folyamatos működését a kuratórium és a szakkuratóriumok munkáját segítő, ügyintéző, szervezési, pénzügyi, gazdálkodási és technikai feladatokat a közalapítvány titkársága látja el. A titkárság részletes feladatait is a szervezeti és működési szabályzatban kell meghatározni. 4.8. A közalapítvány bankszámlája feletti rendelkezésre a kuratórium elnöke és a közalapítvány szervezeti és működési szabályzatában meghatározottak szerint kijelölt kuratóriumi tagok jogosultak úgy, hogy a rendelkezéshez a bankhoz bejelentett két személy aláírása szükséges. 4.9. A kuratórium és a szakkuratórium tagjai költségtérítésre jogosultak, és a szervezeti és működési szabályzatban meghatározott módon tiszteletdíjban is részesülhetnek.

Source: https://magyarkozlony.hu/hivatalos-lapok/731bb1f259d6fc86e78c7fcff70e3e7885dac386/dokumentumok/b3be3625413394739ecfed483831abf8a28310b5/letoltes